Diari Oficial de la Generalitat Valenciana


Sumari del DOGV 3286, del 15-07-1998 (1998/5462)

Informació pública de les bases generals que han de regir per a la provisió en propietat de places de policia local.
--------------------------------------------------------------------------------------------------------------------

### Dades del document

Número de DOGV
:   3286

Data del DOGV
:   15-07-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/5462


Data del document
:   08-05-1998

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * administració local
    * concurs administratiu
    * policia

Informació pública de les bases generals que han de regir per a la provisió en propietat de places de policia local. [1998/M5462]
  
El Ple de l'Ajuntament, en la sessió ordinària del dia 30 d'abrill de 1998, va adoptar, entre altres, l'acord d'aprovar les bases generals que han de regir en el procediment per a la provisió en propietat de places de policia local, escala bàsica, pel torn lliure i de mobilitat, mitjançant concurs, vacants en la plantilla de funcionaris d'aquest Ajuntament, classificades en el grup D corresponents a l- escala d'administració especial, subescala de serveis especials, classe Policia Local i auxiliars, en denominació estatal, i a l'escala bàsica del cos de la Policia Local, categoria Policia, segons denominació de la Llei 2/1990, de 4 d'abril, de la Generalitat Valenciana, i que s'indiquen a continuació:
  
Bases
  
Primera. Objecte
  
L'objecte d'aquestes bases és establir les normes que han de regir per a proveir places de policia, pertanyents a l'escala bàsica del cos de la Policia Local, les quals hauran d'estar dotades pressupostàriament i segons figure en l'oferta d'ocupació pública corresponent, de conformitat amb les disposicions vigents, en especial, al que disposa el Decret 152/1991, de 29 d'agost, del Consell de la Generalitat Valenciana, de desplegament de la Llei 2/1990, de 4 d'abril, de Coordinació de Policies Locals de la Comunitat Valenciana.
  
Les presents bases seran les que regiran en les pròximes i successives oposicions a partir de la data de la seua aprovació, excepte que es procedisca a la seua modificació.
  
Segona. Característiques de les places
  
1. Les places estan classificades en el grup D i corresponen a l'escala d'administració especial, subescala de serveis especials, classe de policia local i auxiliars, en denominació estatal i a l'escala bàsica del cos de la Policia Local, categoria policia, segons denominació de la Llei 2/1991 de la Comunitat Valenciana.
  
2. L'horari que haurà de realitzar l'aspirant que obtinga la plaça serà el legalment establit per a aquest Ajuntament i s'ajustarà a les necessitats del servei.
  
3. De les places convocades es reserven al torn de mobilitat el nombre determinat segons la proporció establida en el Decret 152/1991, de 29 d'agost, del Consell de la Generalitat Valenciana, i en cas de quedar sense cobrir, totes o algunes d'aquestes, passarien a aquelles que es convoquen en torn lliure.
  
Tercera. Requisits dels aspirants
  
1. Torn lliure:
  
Per a participar en les proves selectives, els aspirants hauran de complir els següents requisits:
  
a) Tindre nacionalitat espanyola.
  
b) Haver complit els 18 anys i no excedir dels 30. Als sols efectes de l'edat màxima, es compensarà el límit amb els serveis prestats anteriorment a l'administració local, escala administració especial, subescala de serveis especials, classe Policia Local i auxiliars.
  
 c) Estar en possessió del títol de Graduat Escolar o equivalent.
  
d) No patir cap malaltia ni defecte físic que impedisca l'exercici de les corresponents funcions així com tindre una estatura mínima de 1'65 metres per als homes i 1'60 per a les dones.
  
e) No haver estat separat mitjançant expedient disciplinari del servei de l'estat, de les comunitas autònomes o de les entitats locals, ni trobar-se inhabilitat per a l'exercici de les funcions públiques.
  
f) Estar en possessió dels permisos de conducció de vehicles A i B.T.P.
  
2. Torn de mobilitat: per a participar en el concurs de mèrits, els aspirants hauran de complir els següents requisits, referits al dia de finalització del termini d'admissió de sol·licituds:
  
a) Ser funcionari de carrera, integrat en la subescala de serveis especials, Policia Local de qualsevol dels municipis de la Comunitat Valenciana, en categoria de guàrdia o policia.
  
b) Haver romàs, almenys dos anys en el lloc de treball des del qual es concursa.
  
c) Que no falten menys de 10 anys per a complir l'edat de jubilació forçosa.
  
d) No patir cap malaltia ni estar afectat per cap limitació física o psíquica incompatible amb l'exercici de les funcions de policia o que les impossibilite.
  
e) No haver sigut separat, mitjançant expedient disciplinari, del servei de cap administració pública, ni trobar-se inhabilitat per a l'exercici de les funcions públiques.
  
f) Estar en possessió dels permisos de conducció de vehicles A i B.T.P.
  
g) Estar en possessió del títol de Graduat Escolar o equivalent o complides les condicions per a obtindre'l en la data en què finalitze el termini de presentació d'instàncies.
  
Quarta. Sol·licituds
  
1. Participants.
  
Aquells qui desitgen participar en el procés selectiu ho hauran de sol·licitar, mitjançant el model general d'instància, dirigida a l'alcalde, en la Secretaria d'aquest Ajuntament (Registre General), i hauran d'adjuntar el resguard justificatiu d'haver pagat els drets d'examen. Si el pagament s'efectua mitjançant un gir postal o telegràfic, es consignarà el número de gir.
  
Per a ser admesos i prendre part en les proves selectives, a més de les circumstàncies personals, els sol·licitants hauran de manifestar en les instàncies que compleixen tots i cadascun dels requisits exigits, referits sempre a la data d'expiració del termini assenyalat per a la presentació d'instàncies.
  
Una vegada transcorregut el termini de presentació d'instàncies, les presentades pels aspirants per torn de mobilitat seran vinculants per a aquests i les destinacions adjudicades seran irrenunciables, excepte que abans de finalitzar el termini de presa de possessió s'haguera obtingut una altra destinació per convocatòria pública, cas en què caldrà comunicar aquesta circumstància a l'ajuntament convocant de la plaça oferida i adjudicada.
  
2. Termini.
  
El termini de presentació de sol·licituds serà de 20 dies naturals comptats a partir de l'endemà de la publicació de l'extracte de la convocatòria en el Diari Oficial de la Generalitat Valenciana per als aspirants per torn de mobilitat i en el Boletín Oficial del Estado per als aspirants per torn lliure.
  
3. Lloc.
  
Les sol·licituds es presentaran en el Registre General de l'Ajuntament o en la forma que determina l'article 38.4 de la Llei 30/1992, de 26 de novembre, de Règim jurídic de les Administracions Públiques i del Procediment Administratiu Comú.
  
4. Drets d'examen.
  
L'import dels drets d'examen i de formació de l'expedient per cadascuna de les proves selectives quedarà fixat en la corresponent convocatòria, de conformitat amb el que disposa la disposició final tercera del Reial Decret 236/1988, de 4 de març, d'Indemnitzacions per Raó de Servei, i només podrà ser retornat quan l'aspirant no siga admés a les proves per falta d'algun dels requisits exigits per participar en aquestes.
  
Cinquena. Admissió d'aspirants
  
Una vegada acabat el termini de presentació d'instàncies, es dictarà una resolució, en el termini màxim d'un mes, per la qual es declararà aprovada la llista única d'aspirants admesos i exclosos pels dos torns, la qual es publicarà en el Butlletí Oficial de la Província i al tauler d'anuncis de l'Ajuntament; en aquesta resolució s'indicarà el nom i cognoms dels admesos i exclosos i, si escau, la causa de no-admissió; també s'hi indicarà el lloc, la data i l'hora del començament de les proves selectives i la composició nominal del tribunal. Contra aquesta resolució es podrà presentar una reclamació en el termini de 10 dies.
  
Sisena. Tribunal qualificador
  
1. Composició:
  
President: l'alcalde o un membre de la corporació en qui delegue.
  
Secretari: un funcionari d'aquest Ajuntament, que actuarà, a més, com a vocal.
  
Vocals:
  
a) Un representant de la Generalitat Valenciana.
  
b) Un representant del professorat oficial designat per l'Institut Valencià de Seguretat Pública.
  
c) El cap del cos de la Policia Local d'aquest Ajuntament.
  
d) Dos representants dels funcionaris designats per la Junta de Personal d'aquest Ajuntament.
  
La designació dels membres del tribunal inclourà la dels respectius suplents.
  
2. Els vocals i el secretari hauran d'estar en possessió d'una titulació o especialització igual o superior a l'exigida en aquesta convocatòria.
  
3. Per a les proves específiques, el tribunal podrà disposar la incorporació als seus treballs d'assessors especialistes, d'acord amb el que estableix la legislació vigent.
  
4. Abstenció i recusació.
  
Quan concórreguen en els membres del tribunal alguna de les circumstàncies que disposa l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervenir-hi i notificaran aquesta circumstància a l'Alcaldia Presidència. Així mateix, els aspirants podran recusar-los en la forma que disposa l'article 29 de l'esmentada llei.
  
5. Constitució i actuació.
  
Els tribunals no podran constituir-se ni actuar sense l'assistència de més de la meitat dels seus integrants, ja siguen titulars o suplents indistintament. Així mateix, estan facultats per a resoldre les qüestions que pogueren suscitar-se durant la realització de les proves, per adoptar els acords necessaris que hi garantisquen el degut ordre en tot allò que no queda disposat en aquestes bases, i per a l'adequada interpretació de les bases específiques d'aquesta convocatòria.
  
Tots els membres del tribunal tindran veu i vot. En cada sessió del tribunal podran participar els membres titulars presents en el moment de la seua constitució i, si són absents, els suplents, sense que puguen substituir-se entre ells en la mateixa sessió.
  
Si una vegada constituït el tribunal i iniciada la sessió, s'absenta el president, aquest designarà, d'entre els vocals concurrents, aquell que el substituirà durant la seua absència.
  
De cada sessió el secretari estendrà una acta on es faran constar les qualificacions dels exercicis, les incidències i les votacions que s'hi produïsquen.
  
Les actes numerades i signades constituiran l'expedient que indicaran el procés selectiu dut a terme.
  
Si els membres del tribunal, una vegada iniciades les proves de l'oposició, cessen en els càrrecs en virtut dels quals foren designats, continuaran exercint les funcions corresponents en els tribunals fins que acabe totalment el procés selectiu.
  
Si per qualsevol motiu els membres del tribunal o els seus suplents, no pogueren continuar sent membres, amb independència de la responsabilitat en què incórreguen, impedint la continuació reglamentària del procediment selectiu per falta de titulars o suplents necessaris, es consideraran vàlides les actuacions anteriors i després dels tràmits reglamentaris corresponents, es designaran els substituts d'aquells qui han cessat i, posteriorment, es realitzaran les actuacions que falten fins a l'acabament de l'esmentat procés selectiu.
  
6. Indemnitzacions per raons del servei.
  
L'alcalde president, una vegada conegut el nombre d'aspirants, establirà el màxim d'assistència que reporte el dret de cobrament.
  
El tribunal que actue en les proves selectives tindrà la mateixa categoria quarta, que es fixe per als qui actuen en l'administració central de l'estat, d'acord amb l'article 33.2 del Reial Decret 236/1988, de 4 de març, revisat mitjançant la Resolució de 22 de març de 1993 per acord del Consell de Ministres.
  
Setena. Començament i desenvolupament de les proves selectives
  
Les proves començaran en les dates que s'anunciaran en la resolució per la qual s'aprove la llista d'aspirants admesos i exclosos. En aquelles proves que es realitzen conjuntament, i l'ordre d'actuació serà alfabètic, tenint en compte la lletra que a aquest efecte s'establisca per a cada any per resolució de la Secretaria d'Estat per a l'Administració Pública.
  
L'inici de la resta de proves només s'anunciarà al tauler d'anuncis de l'Ajuntament i al local on s'haja realitzat la prova precedent, amb una antelació mínima de 12 hores si es tracta del mateix exercici i de 24 hores si es tracta d'un de nou.
  
Entre l'acabament d'un exercici i el començament del següent haurà de transcórrer un termini mínim de 72 hores i un màxim de 45 dies naturals. Es podran reduir els terminis esmentats abans si ho proposa el tribunal i ho accepten tots els aspirants per unanimitat. Aquesta circumstància es farà constar en l'expedient.
  
Els aspirants seran convocats en crida única. El fet de no presentar-se a qualsevol de les proves en el moment de ser cridats comporta automàticament que decaiguen en els seus drets per participar en aquest exercici i en els successius, i en conseqüència, quedaran exclosos del procés selectiu. No obstant això, en els supòsits de cas fortuït o força major que impesdisquen la presentació dels aspirants en el moment previst, sempre que aquests estiguen justificats com cal i estimats pel tribunal, es podran examinar discrecionalment els aspirants que no van comparéixer quan aquests foren cridats, sempre que no haja acabat la prova corresponent ni es dificulte el desenvolupament de la convocatòria, amb perjudici per a l'interés general o de tercers.
  
El tribunal, excepte raons que justifiquen el contrari, adoptarà les mesures oportunes per garantir que les proves siguen corregides sense conéixer la identitat de l'aspirant.
  
Vuitena. Proves i exercicis
  
1. Aptitud psíquica i mèdica. Comú per a tots els aspirants:
  
Prova psicotècnica: consistirà en la realització d'una prova psicotècnica aptitudinal i de personalitat tendent a valorar les aptituds mentals i la personalitat de l'opositor, segons el que disposa l'annex III de l'Ordre de 5 de desembre de 1994 (DOGV número 2.413, de 23 de desembre de 1994), de la Conselleria d'Administració Pública per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic; caldrà prendre com a referència les puntuacions que s'indiquen en l'annex III/1/b de l'esmentada Ordre de 5 de desembre de 1994. La valoració serà d'apte o no apte, i l'aspirnat haurà de superar com a mínim, en el cas dels factors aptitudinals, quatre dels sis factors a mesurar i, en tot cas, el factor d'agilitat mental, per a ser declarat apte en la prova, que tindrà caràcter eliminatori. La descripció dels factors a mesurar en el procés de selecció figuren en l'annex II d'aquestes bases.
  
Prova mèdica: consistirà en la superació d'un examen mèdic, mitjançant el qual s'acreditarà que no es pateix cap de les malalties que són causa d'exclusió indicades en l'annex II de l'esmentada Ordre de 5 de desembre de 1994 (DOGV número 2.413, de 23 de desembre de 1994), annex I de les presents bases.
  
Per a això els aspirants hauran de presentar un certificat mèdic oficial que, amb data posterior a l'inici de les proves prèvies, incloga l'avaluació de les causes d'exclusió que s'especifiquen en l'indicat annex II anterior. A més, específicament, adjuntaran al certificat les següents dades:
  
Pes.
  
Talla.
  
Anàlisi de sang.
  
- R, F, Vsg.
  
- Glucèmia basal.
  
- Colesterol total, HDL, LDL.
  
- Triglicèrids sèrics.
  
- Lípids totals.
  
- Transaminases.
  
- Gamma GT.
  
- Proteinograma.
  
- Urea, creatinina.
  
- Àcid úric.
  
Avaluació de l'agudesa visual.
  
Audiometria.
  
Espirometria.
  
Tensió arterial.
  
Per últim hauran d'omplir una enquesta sobre el seu estat de salud que els facilitarà el tribunal, assistit, si escau, per l'assessor mèdic que s'haja nomenat.
  
Aquesta prova es valorarà com a apte o no apte i tindrà caràcter eliminatori.
  
Abans de començar les proves prèvies el tribunal examinarà la documentació dels aspirants i, en particular, els requisits de titulació i permisos de conducció.
  
2. Exercicis obligatoris i eliminatoris:
  
2.1. Per als aspirants per torn de mobilitat:
  
Prova de mèrits: sols es valoraran aquells mèrits al·legats en les seues instàncies i provats documentalment abans de la finalització del termini de presentació de sol·licituds.
  
Els mèrits es valoraran segons l'annex I de l'Ordre de 20 de gener de 1998, de la Conselleria de Presidència, per la qual s'aprova el barem general d'aplicació als concursos de mèrits per a la provisió de places en els cossos de Policia Local de la Comunitat Valenciana.
  
En el concurs, la valoració dels mèrits s'efectuarà d'acord amb el següent barem:
  
1. Titulació acadèmica
  
Fins a un màxim de 15 punts.
  
Es valoraran les titulacions acadèmiques acreditades pel concursants que siguen superiors a les exigides per a accedir a l'escala bàsica dels cossos de Policia Local de la Comunitat Valenciana, d'acord amb la següent escala:
  
a) Grup A.
  
Doctor: 10 punts.
  
Llicenciat o equivalent: 8 punts.
  
b) Grup B.
  
Diplomat universitari o equivalent: 7 punts.
  
c) Diplomat en Criminologia: 7 punts.
  
d) Grup C.
  
Batxillerat, Formació Professional de segon grau: 5 puntos.
  
e) Superació de proves d'accés a la universitat per a majors de 25 anys: 5 puntos.
  
No es valoraran com a mèrit, aquelles titulacions que figuren com a requisit per a la provisió del lloc de treball, ni aquelles que fóren imprescindibles per a la consecució d'altres de nivell superior. En la puntuació d'accés a la universitat sols es computarà una d'aquestes. La possessió del títol de Batxillerat o Formació Professional de Segon Grau exclourà la valoració de les proves d'accés a la universitat per a majors de 25 anys.
  
2. Grau personal
  
S'adjudicarà un màxim de 3 punts per la possessió d'un determinat grau personal consolidat en la carrera administrativa de la següent forma:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
3. Antiguitat
  
Fins un màxim de 20 punts:
  
- Per cada any d'antiguitat en la mateixa escala i categoria de la Policia Local o superior: 1,50 punts.
  
- Per cada any d'antiguitat en categoria inferior de la Policia Local: 1 punt.
  
- Per cada any complet d'antiguitat prestat en altres forces i cossos de seguretat: 0,50 punts per any complet, fins un màxim de 10 punts.
  
- Per cada any complet d'antiguitat prestat en qualsevol administració pública: 0,25 punts per any complet, fins un màxim de 10 punts.
  
4. Altres mèrits
  
Fins un màxim de 15 punts:
  
Coneixement del valencià acreditat amb certificat oficial de la Junta Qualificadora de Coneixements del Valencià:
  
- Certificat de Coneixements Orals: 0,75 punts.
  
- Certificat del Grau Elemental: 1,25 punts.
  
- Certificat del Grau Mitjà: 2,50 punts.
  
- Certificat del Grau Superior: 3 punts.
  
Coneixement d'un o més idiomes acreditats documentalment mitjançant certificació expedida per facultat o escola oficial reconeguda: 3 punts per cadascun. La superació dels distints cursos complets que conformen els estudis oficials de les distintes facultats o escoles oficials es valoraran a raó de 0'60 punts per curs complet.
  
5. Cursos organitzats per l'IVASP o organismes anàlegs:
  
Fins un màxim de 30 punts.
  
- Per realització de cursos organitzats per l'IVASP o homologats per aquest, s'ajustaran al següent barem:
  
 Diploma Certificat Certif. aprof.
  
Nombre d'hores d'assisténcia d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
- Quan es tracte de cursos de duració inferior a la mínima susdita, la puntuació d'aquests vindrà donada per la suma del còmput d'hores i/o assistència d'aquests. En cas d'haver impartit hores com a professor en els cursos, es puntuaran amb el barem corresponent al certificat d'aprofitament i sense superar per aquest concepte el màxim de 10 punts.
  
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la Direcció General d'Interior de data 24 de març de 1995, sobre cursos de formació impartits per l'IVASP (10 d'abril de 1995), així com els realitzats pel Ministeri de l'Interior o altres ministeris o conselleries relacionats amb la funció policíaca o organismes anàlegs, escoles de policia de les corporacions locals o de comunitats autònomes, ambdues expressament reconegudes per l'IVASP, es valoraran en tot cas amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau del requisit de titulació, es puntuaran com cursos amb certificat d'aprofitament o d'aprofitament excel·lent segons els casos, no seran puntuables si ja es van tindre en compte a efectes de titulació acadèmica per a promoció interna.
  
6. Premis, distincions i condecoracions.
  
Fins a un màxim de 10 punts.
  
- Per estar en possessió de la Placa Col·lectiva al Mèrit Policíac de la Generalitat Valenciana, 1 punt.
  
- Per estar en possessió de la Placa Individual al Mèrit Policíac de la Generalitat Valenciana, 3 punts.
  
- Per estar en possessió de la Medalla al Mèrit Policíac de la Generalitat Valenciana, 2 punts.
  
- Per ser objecte de felicitació o menció individual pel director general de la conselleria competent en matèria de Policia Local, 1 punt per cadascuna d'aquestes.
  
- Per ser objecte de felicitació o menció col·lectiva pel director general de la conselleria competent en matèria de Policia Local, 0'25 punts per cadascuna d'aquestes.
  
- Per condecoracions concedides per altres administracions públiques com a reconeixement a la loable, extraordinària i meritòria actuació policíaca a títol individual, 0'50 punts per cadascuna d'aquestes. Si la condecoració és concedida a títol col·lectiu, 0'25 punts per cadascuna d'aquestes.
  
- Per premis, distincions, felicitacions o mencions concedides per altres administracions públiques com a reconeixement a la loable, extraordinària i meritòria actuació a títol individual, 0'25 punts per cadascuna d'aquestes.
  
7. Altres mèrits.
  
Fins a un màxim de 4 puntos.
  
Així mateix, es valoraran els coneixements en administració i gestió de recursos humans i informàtica, títols de Socorrista Aquàtic, Primers Auxilis, Curs de Submarinisme, Arts Marcials, Defensa Personal, felicitacions, així com els cursos inclosos en el Pla de Formació Contínua i altres degudament acreditats i no valorats en els anteriors apartats, tots ells lliurement apreciats pel tribunal qualificador, fins a un màxim de 0'25 punts per mèrit acreditat.
  
La intervenció com a ponent en conferències i seminaris relacionats amb l'activitat policíaca i reconeguts per l'IVASP, es valorarà fins a un màxim de 0'50 punts.
  
Les publicacions relacionades amb l'activitat policíaca es valoraran fins a un màxim de 0'75 punts cadascuna d'aquestes.
  
8. Prova i entrevista personal
  
Es realitzarà davant el tribunal qualificador i es valorarà fins un màxim de 10 punts, amb el contingut i puntuació que s'assenyala:
  
Els coneixements del terme municipal, llista de carrers, serveis, institucions, organització i administració municipal i altres de particular interés per a la població local de l'ajuntament convocant, s'acreditaran mitjançant la superació d'una prova objectiva consistent en un màxim de 50 i un mínim de 25 preguntes amb respostes alternatives. La valoració d'aquesta prova serà de 6 punts.
  
Entrevista personal. Es valorarà i comprovarà l'aptitud, eficàcia, iniciativa i experiència professional del concursant en activitats anteriors, fins un màxim de 4 punts.
  
Únicament seran citats per a realitzar la prova i l'entrevista, mitjançant la convocatòria corresponent i amb la menció expressa de les puntuacions aconseguides, aquells aspirants la puntuació dels quals, sumats els mèrits amb el màxim possible de l'entrevista, arribe almenys a 20 punts.
  
2.2. Exercicis obligatoris i eliminatoris: per als aspirants per torn lliure.
  
2.2.1. Primer. Prova física.
  
Consistirà a superar els exercicis d'aptitud física disposats en l'annex I/A), de la ja al·ludida Ordre de 5 de desembre de 1994 que posen de manifest la capacitat per a l'exercici del lloc de treball, el contingut i les marques mínimes dels quals seran almenys les següents:
  
1. Escalada de corda amb presa de peus: homes, 4 metres; dones, 3 metres.
  
2. Salt de longitud amb carrera: homes, 4 metres; dones, 3'80 metres.
  
3. Salt d'altura: homes: 1'10 metres; dones, 1 metre.
  
4. Carrera de velocitat en 60 metres: homes, 10 segons; dones: 12 segons.
  
5. Carrera de resistència en 1.000 metres: homes, 4 minuts; dones, 4 minuts i 10 segons.
  
6. Natació, en 50 metres: homes, 57 segons; dones, 1 minut.
  
La valoració d'aquesta prova serà d'apte o no apte; caldrà superar com a mínim quatre de les proves per a ser qualificat com a apte i quedarà eliminat l'aspirant que no obtinga la qualificació d'apte.
  
L'Ajuntament declina tota responsabilitat pels accidents o lesions que pogueren produir-se els aspirants com a conseqüència de l'actuació d'aquests en les proves.
  
2.2.2. Segon. De caràcter obligatori i eliminatori.
  
Consistirà a desenvolupar per escrit, durant un temps màxim de tres hores, quatre temes elegits per sorteig, un de cadascun dels grups primer a quart, ambdós inclusivament, que componen el temari, annex III de les presents bases. Aquests temes seran llegits en sessió pública davant el tribunal, que podrà formular les preguntes o aclariments que jutge oportunes sobre aquests. Es valorarà la claredat d'idees, la facilitat d'expressió verbal i el coneixement sobre els temes exposats.
  
2.2.3. Tercer. De caràcter obligatori i eliminatori.
  
Consistirà en l'exposició, per escrit, d'un tema dels que componen el grup cinqué de l'annex III de les presents bases, en un temps màxim de 45 minuts; seran valorats els coneixements exposats, la claredat en l'exposició, presentació, redacció i ortografia.
  
L'aspirant que no obtinga cinc punts, com a mínim, en els exercicis segon i tercer serà eliminat, i a aquest efecte cada membre del tribunal qualificarà amb puntuació de 0 a 10 punts cadascun dels exercicis, sent la puntuació final la mitjana de les puntuacions atorgades per cadascun dels membres de l'expressat tribunal.
  
2.2.4. Exercici obligatori i no eliminatori. Coneixement de valencià.
  
Consistirà en la traducció del valencià al castellà i viceversa d'un text proposat pel tribunal, en un temps màxim de 30 minuts.
  
Aquest exercici es qualificarà de 0 a 2 punts. En la qualificació es tindran en compte les faltes d'ortografia i les omissions o la incorrecta traducció de paraules.
  
La puntuació total de cada aspirant serà la suma dels punts obtinguts en tots els exercicis.
  
Novena. Publicitat de les avaluacions i de les qualificacions
  
Una vegada acabada l'avaluació i la qualificació de les proves i dels exercicis, el mateix dia en què s'adopten els acords corresponents s'exposaran al tauler d'anuncis i a la resta de llocs que indiquen les lleis, les qualificacions de cada exercici de l'oposició.
  
Acabat l'últim exercici teòric, el tribunal comunicarà a l'òrgan competent la llista, per ordre de puntuació total, dels opositors que hagen superat totes les proves, sense que, en cap cas, el nombre d'aquests siga superior al de places convocades. Serà nul·la de ple dret la proposta que infringisca aquestes oposicions.
  
Pel que fa als aspirants per torn lliure, aquesta llista circumstanciada es remetrà a l'Institut Valencià de Seguretat Pública, per tal d'establir la data de començament del curs selectiu teoricopràctic que ha de realitzar cada aspirant. Una vegada comunicada a l'ajuntament la data d'inici del curs, es procedirà immediatament al nomenament dels aspirants convocats com a funcionaris de la Policia en pràctiques, amb les retribucions reglamentàries.
  
Deu. Curs selectiu teoricopràctic en l'Institut Valencià de la Seguretat Pública, per als opositors per torn lliure
  
El control, l'avaluació i qualificació del curs selectiu correspon a l'Institut Valencià de la Seguretat Pública.
  
El curs constarà de dues fases, una de formació i selecció en el dit institut, amb una duració de quatre mesos, i una altra, una vegada superada l'anterior, de pràctiques en aquest Ajuntament, amb una duració de dos mesos.
  
Acabat el curs teoricopràctic, l'Institut Valencià de Seguretat Pública comunicarà a aquest Ajuntament la relació d'aspirants que l'hagen superat, amb indicació de la puntuació o qualificacions i l'Ajuntament procedirà a nomenar-los com a funcionaris de carrera. Els nomenaments s'efectuaran en el termini màxim de 15 dies comptats des de la comunicació de l'IVASP
  
Els funcionaris en pràctiques que no superen l'esmentat curs teoricopràctic no podran ser nomenats funcionaris de carrera. Els que no superen el primer curs teoricopràctic, podran incorporar-se a l'immediatament posterior. Si no superen aquest segon curs quedaran definitivament decaiguts en el seu dret de reserva. Els qui no el superen cessaran com a funcionaris de la Policia en pràctiques.
  
Onze. Presentació de documents.
  
En el termini de 20 dies naturals a comptar des del dia següent a la publicació de la llista en el Boletín Oficial del Estado dels aspirants proposats pel tribunal, aquests hauran d'acreditar complir les condicions exigides en les presents bases.
  
Els qui tinguen la condició de funcionari públic o contractat en règim laboral per organismes públics estaran exempts de justificar les condicions i els requisits exigits i acreditats quan obtingueren el nomenament anterior; per tant hauran de presentar únicament, el certificat del ministeri, de la corporació o de l'organisme públic del qual depenguen, justificatiu de la seua condició de funcionari i de complir les condicions i requisits indicats.
  
No obstant això, si en la convocatòria s'exigeixen condicions o requisits que no consten en el seu expedient personal s'hauran d'acreditar de la forma abans indicada.
  
La falta de presentació de la documentació en el termini establit, excepte els casos de força major o quan de la presentació dels documents es deduïsca que no es compleixen els requisits de la convocatòria o supòsits de falsedat en la declaració, comportarà la invalidesa de les actuacions de l'aspirant. En aquest sentit es produirà la nul·litat subsegüent dels actes del tribunal en relació amb l'aspirant, i la impossibilitat d'efectuar el seu nomenament, sense perjudici d'altres responsabilitats en què haja pogut incórrer.
  
Dotze. Nomenament, presa de possessió i prestació de jurament o promesa
  
Presentada la documentació pels interessats, i sent aquesta conforme, l'òrgan municipal competent autoritzarà la presa de possessió de les dites places.
  
Els nomenaments seran notificats als interessats, que hauran de prendre possessió en el termini legalment establit, i es procedirà a continuació a la publicació del dit nomenament en els butlletins oficials corresponents.
  
En el mateix termini, si escau, els interessats hauran d'exercir l'opció que disposa l'article 10 de la Llei 53/1984, de 26 de desembre, d'Incompatibilitats del Personal al Servei de les Administracions Públiques; qui, sense causa justificada, no prenga possessió en aquest termini perdrà tots els drets derivats de la superació de les proves selectives i del subsegüent nomenament conferit.
  
En l'acte de presa de possessió l'interessat haurà de prestar jurament o promesa, d'acord amb el que disposa l'article 32.c) del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refòs de la Llei de la Funció Pública Valenciana i el Reial Decret 707/1979, de 5 d'abril (BOE número 83, de 6 d'abril de 1989).
  
Tretze. Normativa aplicable
  
En allò que no disposen les presents bases s'estarà al que disposa la legislació bàsica i supletòria en la matèria, integrada per la Llei 2/1990, de 4 d'abril, de la Generalitat Valenciana, de Coordinació de Policies Locals de la Comunitat Valenciana i els decrets i odres que la despleguen.
  
Catorze. Impugnació i revocació de les bases
  
Contra aquestes bases, que posen fi a la via administrativa, es podrà interposar un recurs contenciós administratiu, de conformitat amb l'article 37 de la Llei Reguladora de la Jurisdicció Contenciosa Administrativa, durant el termini de dos mesos, comptadors des de l'endemà de la darrera publicació d'aquestes.
  
ANNEX I
  
Quadre d'exclusions mèdiques
  
Aspirants del torn de mobilitat:
  
1. Obesitat-primesa manifesta que dificulten o incapaciten per a l'exercici del lloc de treball.
  
2. Ull i visió
  
2.1. Agudesa visual amb correcció o sense correcció inferior als dos terços de la visió normal en ambdós ulls.
  
2.2. Hemianòpsia completa i absoluta.
  
3. Oïda i audició
  
Agudesa auditiva que supose una pèrdua entre 1.000 i 3.000 hertzs a 45 decibels o de 6.000 hertzs a 45 decibels.
  
4. Aparell locomotor.
  
Qualsevol patologia òssia d'extremitats que produïsca retraccions o limitacions de causa muscular o articular.
  
5. Aparell cardiovascular.
  
Hipertensió arterial mal controlada, no havent de sobrepassar les xifres en repòs de 170 mmHg en pressió sistòlica i els 95 mmHg en pressió diastòlica; a judici del tribunal mèdic, es podrà repetir la prova quan concórreguen les circumstàncies que així ho aconsellen.
  
Varices ulceroses. Tromboflebitis. Insuficiències cardíaques severes. Hipertròfia ventricular esquerra descompensada. Infart de repetició.
  
6. Aparell respiratori.
  
La broncopatia crònica obstructiva, el pneumotòrax espontani (en més d'una ocasió).
  
7. Sistema nerviós.
  
Epilèpsia, alcoholisme i toxicomanies.
  
8. Pell i fàneres.
  
Cicatrius que produïsquen limitacions funcionals.
  
9. Altres processos patològics.
  
Malalties immunològiques sistèmiques. Intoxicacions cròniques. Hemopaties greus.
  
Quadre d'exclusions mèdiques.
  
Aspirants del torn lliure.
  
1. Obesitat o primesa superior al 25% del pes ideal, calculat segons la fórmula PI=0,75 (talla en cm -150)+50, en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.
  
2. Ull i visió:
  
2.1 Agudesa visual sense correcció inferior als dos terços de la visió normal en ambdós ulls
  
2.2 Despreniment de retina
  
2.3 Estrabisme
  
2.4 Hemianòpsies
  
2.5 Discromatòpsies
  
2.6 Qualsevol altre procés patològic que, a judici del tribunal mèdic, dificulte de manera important l'agudesa visual.
  
3. Oïda i audició:
  
3.1 Agudesa auditiva que supose una pèrdua entre 1.000 i 3.000 hertzs a 35 decibels o de 4.000 hertzs a 45 decibels.
  
4. Aparell locomotor:
  
Alteracions de l'aparell locomotor que limiten o dificulten el desenvolupament del seu treball, o que puguen agreujar-se, a judici del tribunal mèdic, amb l'exercici del lloc de treball (patologia òssia d'extremitats, retraccions o limitacions funcionals de causa muscular o particular, defectes de columna vertebral i altres processos ossis, musculars i articulars).
  
5. Aparell digestiu:
  
Qualsevol procés digestiu que, a judici del tribunal mèdic, dificulte la realització del lloc de treball.
  
6. Aparell cardiovascular:
  
Hipertensió arterial de qualsevol causa, no hauran de sobrepassar les xifres en repòs els 160 mn/hg en pressió sistòlica i els 90 mn/hg en pressió diastòlica; varices o insuficiència venosa perifèrica, com també qualsevol altra patologia o lesió vascular que, a judici del tribunal mèdic, puga limitar la realització del lloc de treball.
  
A judici del tribunal mèdic, es podrà repetir la prova quan concórreguen circumstàncies que així ho aconsellen.
  
7. Aparell respiratori:
  
L'asma bronquial, la broncopatia obstructiva, el neumotórax espontani (en més d'una ocasió) la tuberculosi pulmonar activa i altres processos de l'aparell respiratori, que dificulten el desenvolupament del seu treball.
  
8. Sistema nerviós:
  
Epilepsia, depressió, psicosi, tremolor de qualsevol causa, alcoholisme, toxicomanies i altres processos patològics que dificulten el desenvolupament de la seua funció.
  
9. Pell i faneres:
  
Cicatrius que produesquen limitació funcional i altres processos que dificulten o limiten el desenvolupament de la seua funció.
  
10. Altres processos patològics:
  
Diabetis, malalties transmissibles en activitat, malalties immunològiques sistèmiques, intoxicacions cròniques, hemopaties greus i qualsevol altre procés que, a judici del tribunal mèdic, limite o incapacite per al desenvolupament del seu treball.
  
ANNEX II
  
Descripció dels factors que s'han de mesurar en el procés de selecció.
  
Torn de mobilitat:
  
I. Aptituds mentals.
  
Raonament verbal
  
Com el seu nom indica, constitueix una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de manera constructiva.
  
Constitueix un valuós índex del nivell ocupacional a què un subjecte pot aspirar, ja que en molts treballs, hi ha una relació positiva entre el nivell de responsabilitat que tenen assignat i el grau de profunditat amb què cal que siguen compreses les idees expressades verbalment.
  
Raonament abstracte.
  
Intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test de raonament abstracte no substitueix adequadament el raonament verbal, però hi pot servir com a element de confrontació.
  
Rapidesa i precisió perceptiva.
  
És una anàlisi ràpida de situacions complexes, creada per a mesurar la rapidesa de respostes en activitats de tipus perceptiu.
  
Atenció i resistència a la fatiga.
  
És una prova que exigeix una gran concentració i resistència a la monotonia. En conseqüència, aquest instrument pot apreciar l'aptitud o capacitat per a concentrar-se en activitats, la principal característica de les quals és la rapidesa perceptiva, junt amb l'atenció continuada.
  
Agilitat mental.
  
Capacitat per a comprendre situacions, les relacions que existeixen entre elles, poder captar les estructures d'aquestes relacions i tenir un mètode sistemàtic de raonament.
  
Memòria visual.
  
Capacitat per a recordar situacions a través del sentit de la vista.
  
II. Personalitat.
  
Sentit de la disciplina i de l'autoritat.
  
Conformitat davant les normes i demandes dels seus superiors. Persona que sol ser sòbria i digna de confiança, i també dominada pel sentit del deure, perseverant, responsable i organitzada.
  
Sentit de la iniciativa.
  
Persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.
  
Seguretat en si mateix. Fermesa personal.
  
Capacitat pràctica i realista. La confiança en si mateix i la seua capacitat per a tractar amb coses és madura i poc ansiosa, és flexible i segura.
  
Desenvolupament de conductes cooperatives.
  
Capacitat d'integració en el grup.
  
Grau en què les persones s'ajuden entre si i es mostren amables i cooperadores amb els companys.
  
Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions.
  
Persona amb molt de control de les seues emocions i de la seua conducta en general. Prudent i oberta a l'àmbit social. Fa palés el que comunament es coneix com a respecte a si mateix, té en compte la reputació social.
  
Serenitat.
  
Persona asserenada, relaxada i tranquil·la.
  
Capacitat empàtica i de maneig de la relació interpersonal.
  
Persona socialment desimbolta, no inhibida, amb bona capacitat per a aconseguir i mantenir contactes personals.
  
Neutralitat efectiva en l'exercici professional.
  
Persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes, fent el que és acceptat i idoni.
  
Capacitat d'automotivació.
  
Capacitat de sentir-se satisfet en allò referent a la seua ocupació. Grau en què una persona es preocupa per la seua activitat i s'hi lliura.
  
Característiques del test d'aptitud.
  
Puntuacions decils.
  
Nivells uniformes aconsellables.
  
- Raonament verbal 3,5
  
- Raonament abstracte 3
  
- Rapidesa i precisió perceptiva 3,5
  
- Atenció i resistència a la fatiga 3,5
  
- Agilitat mental 3
  
- Memòria visual 3,5
  
Característiques de la valoració de l'actitud.
  
Per a l'avaluació de les proves de l'actitud són factors preferents que cal tindre en compte, d'acord amb l'ordre d'importància que a continuació s'expressa, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres d'anàloga significació als anteriors esmentats.
  
A més, haurà de realitzar-se una anàlisi global de l'estructura de la personalitat, i si no s'ajusta al perfil establit, i el tècnic i el tribunal ho consideren oportú abans de l'eliminació de l'opositor, aquestes proves hauran de contrastar-se mitjançant una entrevista.
  
Torn lliure. Barem per al reconeixement psicotècnic.
  
Descripció dels factors que s'han de mesurar en el procés de selecció.
  
I. Aptituds mentals.
  
Raonament verbal
  
Com el seu nom indica, constitueix una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de manera constructiva.
  
Constitueix un valuós índex del nivell ocupacional a què un subjecte pot aspirar, ja que en molts treballs, hi ha una relació positiva entre el nivell de responsabilitat que tenen assignat i el grau de profunditat amb què cal que siguen compreses les idees expressades verbalment.
  
Raonament abstracte: intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test de raonament abstracte no substitueix adequadament el raonament verbal, però hi pot servir com a element de confrontació.
  
Rapidesa i precisió perceptiva: És una anàlisi ràpida de situacions complexes, creada per a mesurar la rapidesa de respostes en activitats de tipus perceptiu.
  
Atenció i resistència a la fatiga: És una prova que exigeix una gran concentració i resistència a la monotonia. En conseqüència, aquest instrument pot apreciar l'aptitud o capacitat per a concentrar-se en activitats, la principal característica de les quals és la rapidesa perceptiva, junt amb l'atenció continuada.
  
Agilitat mental: Capacitat per a comprendre situacions, les relacions que existeixen entre elles, poder captar les estructures d'aquestes relacions i tenir un mètode sistemàtic de raonament.
  
Memòria visual: Capacitat per a recordar situacions a través del sentit de la vista.
  
II. Personalitat.
  
Sentit de la disciplina i de l'autoritat.
  
Conformitat davant les normes i demandes dels seus superiors. Persona que sol ser sòbria i digna de confiança, i també dominada pel sentit del deure, perseverant, responsable i organitzada.
  
Sentit de la iniciativa: Persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.
  
Seguretat en si mateix. Fermesa personal: Capacitat pràctica i realista. La confiança en si mateix i la seua capacitat per a tractar amb coses és madura i poc ansiosa, és flexible i segura.
  
Desenvolupament de conductes cooperatives.: Capacitat d'integració en el grup. Grau en què les persones s'ajuden entre si i es mostren amables i cooperadores amb els companys. Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions Persona amb molt de control de les seues emocions i de la seua conducta en general. Prudent i oberta a l'àmbit social. Fa palés el que comunament es coneix com a respecte a si mateix, té en compte la reputació social.
  
Serenitat: Persona asserenada, relaxada i tranquil·la.
  
Capacitat empàtica i de maneig de la relació interpersonal.
  
Persona socialment desimbolta, no inhibida, amb bona capacitat per a aconseguir i mantenir contactes personals. Neutralitat efectiva en l'exercici professional.
  
Persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes, fent el que és acceptat i idoni.
  
Capacitat d'automotivació: Capacitat de sentir-se satisfet en allò referent a la seua ocupació. Grau en què una persona es preocupa per la seua activitat i s'hi lliura.
  
Característiques del test d'aptitud.
  
Puntuacions decils.
  
Nivells uniformes aconsellables.
  
- Raonament verbal 4
  
- Raonament abstracte 3,5
  
- Rapidesa i precisió perceptiva 4
  
- Atenció i resistència a la fatiga 4
  
- Agilitat mental 3,5
  
- Memòria visual 4
  
Característiques del test d'actitud:
  
Característiques de la valoració de l'actitud. Per a l'avaluació de les proves de l'actitud són factors preferents que cal tindre en compte, d'acord amb l'ordre d'importància que a continuació s'expressa, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres d'anàloga significació als anteriors esmentats.
  
A més, haurà de realitzar-se una anàlisi global de l'estructura de la personalitat, i si no s'ajusta al perfil establit, i el tècnic i el tribunal ho consideren oportú abans de l'eliminació de l'opositor, aquestes proves hauran de contrastar-se mitjançant una entrevista.
  
ANNEX III
  
Torn lliure:
  
Temari
  
Grup primer. Dret polític i administratiu.
  
Tema 1. Organització política de l'estat espanyol. Classes i forma d'estat. Organització territorial de l'estat. La Corona. Poder legislatiu. Poder executiu. Poder judicial. Relacions entre el govern i les Corts Generals.
  
Tema 2. La Constitució espanyola. El sistema constitucional. La Constitució espanyola de 1978. Principis generals. El Tribunal Constitucional.
  
Tema 3. Les Corts Generals. Les cambres. La funció legislativa. L'administració de justícia.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.
  
Tema 6. Administració local. Caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.
  
Tema 7. El dret administratiu. Fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Grup segon. Règim local i policíac.
  
Tema 8. El municipi, òrgans unipersonals de govern. L'alcalde, els tinents d'alcalde, els regidors.
  
Tema 9. El municipi, òrgans col·legiats de govern. El Ple de l'ajuntament. La Comissió de Govern. Òrgans consultius i participatius. Les comissions informatives.
  
Tema 10. La seguretat ciutadana. Autoritats competents. Funcions de la Policia Local segons la Llei Orgànica de Forces i Cossos de Seguretat. Actuacions de la Policia Local en col·laboració amb la resta de forces i cossos. Policia Governativa i Judicial.
  
Tema 11. La Policia Local. Conceptes previs. Missions i objectius. Estructura orgànica i funcional.
  
Tema 12. El binomi policia local-ciutadà. Conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la Policia Local i Llei Orgànica de Forces i Cossos de Seguretat de l'Estat. Principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana de Coordinació de Policies Locals de la Comunitat Valenciana. Disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Grup tercer. Dret penal.
  
Tema 15. El Codi Penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.
  
Tema 16. Classes de faltes. Contra els interessos generals de les poblacions, contra les persones i contra la propietat.
  
Tema 17. Classes de delictes. Contra les persones, contra la llibertat i l'honestedat i contra la propietat.
  
Tema 18. Obligacions i competències dels ajuntaments. Les ordenances municipals. Els bans d'alcaldia.
  
Tema 19. Ordenances municipals. Concepte i classes. Infraccions. Potestat sancionadora. Principals infraccions a bans i a ordenances. Procediment sancionador.
  
Tema 20. Policia Judicial. La Policia Municipal com a Policia Judicial. Detenció de persones. Dipòsit de detinguts. Entrada i registre de llocs tancats. Redacció d'atestats.
  
Grup quart. Trànsit.
  
Tema 21. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 22. Reglaments que puguen sorgir del desplegament de la Llei de Bases sobre Trànsit i Circulació de Vehicles a Motor i Seguretat Viària.
  
Tema 23. El trànsit viari. Introducció. Vies, vehicles i conductors. Les condicions tècniques del vehicle. Classes de transport.
  
Tema 24. El transport. Servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transports i altres requisits principals.
  
Tema 25. Els accidents de trànsit. Concepte i consideracions prèvies. Les causes, classes i fases.
  
Grup cinqué. Específic de l'Ajuntament de Castelló de la Plana.
  
Tema 26. El terme municipal. Característiques físiques generals. Límits. Partides.
  
Tema 27. Barris i llista de carrers.
  
Tema 28. Dotacions. Serveis públics.
  
Tema 29. Història de la ciutat.
  
Tema 30. Cultura i manifestacions culturals.
  
Tema 31. L'Ajuntament. Composició. Organització dels seus serveis.
  
Tema 32. Institucions públiques i privades relacionades amb la Policia Local.
  
La qual cosa es fa pública per a general coneixement i efectes.